Αγαπητοί γονείς,

Θα θέλαμε να σας ενημερώσουμε για τους κανόνες οι οποίοι ισχύουν στα σχολικά λεωφορεία και αφορούν τα μέτρα προστασίας από τον Covid-19.

Οι κανόνες αυτοί πρέπει να τηρούνται απαρέγκλιτα από όλους τους μαθητές.

1. Υποχρεωτική θερμομέτρηση των μαθητών πριν την είσοδό τους στο σχολικό λεωφορείο. Σε περίπτωση ένδειξης πάνω από 37,5 C δεν επιτρέπεται η επιβίβαση στο λεωφορείο.
2. Υποχρεωτική χρήση μάσκας κατά την παραμονή των μαθητών μέσα στο σχολικό. Οι μαθητές θα πρέπει να φορούν τη μάσκα πριν εισέλθουν στο σχολικό μέχρι και την αποβίβασή τους.
3. Οι θέσεις που κάθονται οι μαθητές στο σχολικό ορίζονται από τη συνοδό και είναι **συγκεκριμένες ανάλογα με την ηλικία** (στις μπροστινές θέσεις κάθονται οι μικρότεροι μαθητές)**. Μόνη εξαίρεση αποτελούν τα αδέρφια που κάθονται υποχρεωτικά μαζί.**
4. Κατά τη διάρκεια του δρομολογίου δεν επιτρέπεται οι μαθητές να βγάζουν τη μάσκα τους, να σηκώνονται, να αλλάζουν θέση και φυσικά να βγάζουν τη ζώνη τους.
5. Δεν επιτρέπονται οι έκτακτες μεταβολές αλλαγής δρομολογίου, δηλαδή να αλλάζουν οι μαθητές δρομολόγιο και να παίρνουν άλλο λεωφορείο από αυτό που είναι εγγεγραμμένοι.

Οι συνοδοί των σχολικών λεωφορείων έχουν συμπληρώσει πλάνο του λεωφορείου, στο οποίο φαίνεται σε ποια θέση κάθεται κάθε μαθητής και έχουν ενημερωθεί για την ανάγκη πιστής εφαρμογής των κανόνων.

Ζητούμε και τη δική σας συνεργασία ώστε η μεταφορά των μαθητών να γίνεται σε περιβάλλον ασφάλειας και ηρεμίας.

Σας ευχαριστούμε για τη συνεργασία σας.